Foto: fightnews.info 2016 yil 23 sentabr kuni Mayami shahrida (Oklaxoma, AQSh) professional boks musobaqasi bo‘lib o‘tdi. Unda, o‘zbekistonlik professional bokschi Xurshidbek Normatov (2−0−0, 1 KO) ishtirok etdi. Andijon boks maktabi tarbiyalanuvchisi 26 yashar amerikalik Tomas Bernardga (5−4−0, 3 KO) qarshi ringga ko‘tarildi, deb xabar qilmoqda fightnews.info. Jang, ikkinchi raunddayoq yakuniga yetib, bunga Xurshidbekning chapdan bergan zarbasi bilan raqibini nokaut qilgani sabab bo‘lgan. Eslatib o‘tamiz, Normatov Fight Promotion promouterlik kompaniyasi bilan 15ta jang o‘tkazish sharti bilan shartnoma imzolagan. U 25 iyunda o‘zining debyut jangini o‘tkazib, Romon Barberni (6−11−0, 5 KO) mag‘lub etgandi.